Daiana Anghel și Sorin Gonțea au câștigat Power Couple România. Cuplul a ajuns în marea finală a show-ului de la Antena 1 alături de Anamaria și Tudor Ionescu, Oana Matache și Radu Siffredi.
Primul sezon Power Couple România – La bine și la greu, show-ul care redefinește relația de cuplu, și-a desemnat câștigătorii miercuri seară, la Antena 1.
După șase săptămâni în care cuplurile de vedete au trecut prin probe de foc, doar trei perechi s-au luptat în finală pentru premiul cel mare și primul trofeu Power Couple România.
Marii câștigători ai primul sezon Power Couple România sunt Daiana Anghel și soțul ei, Sorin Gonțea. Cei doi au reușit să plece acasă cu suma de 27.350 de euro.